सार्वजनिक क्षेत्र की निर्माण कंपनी एनबीसीसी की योजना सार्वजनिक क्षेत्र घाटे वाली दो कंपनियों में बहुलांश हिस्सेदारी के अधिग्रहण की है। कंपनी इसके लिए 500 करोड़ रुपये का निवेश करेगी। कंपनी के एक शीर्ष अधिकारी ने आज यह जानकारी दी। एनबीसीसी के चेयरमैन एवं प्रबंध निदेशक अनूप कुमार मित्तल ने आज यहां संवाददाताओं से कहा, हम निर्माण क्षेत्र में धीरे-धीरे एकीकरण की ओर बढ़ रहे हैं। रणनीति के तहत हमने घाटे में चल रही एचएससीएल का अधिग्रहण किया है। चालू वित्त वर्ष की दूसरी तिमाही में हम कुछ और सार्वजनिक उपक्रमों का अधिग्रहण पूरा करेंगे।